CELEX: C2007/069/21
Language: sk
Date: 2007-03-24 00:00:00
Title: Vec C-43/07: Návrh na začatie prejudiciálneho konania, ktorý podal Hoge Raad der Nederlanden (Holandsko) 2. februára 2007 – D.M.M.A. Arens-Sikken/Staatssecretaris van Financiën

24.3.2007   
            
            
               SK
            
            
               Úradný vestník Európskej únie
            
            
               C 69/9
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 2. februára 2007 – D.M.M.A. Arens-Sikken/Staatssecretaris van Financiën
   (Vec C-43/07)
   (2007/C 69/21)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobkyňa: D.M.M.A. Arens-Sikken
   
      Žalovaný: Staatssecretaris van Financiën
   Prejudiciálne otázky
   
               1.
            
            
               Majú sa články 73b a 73d Zmluvy ES (teraz článok 56 ES a 58 ES) vykladať v tom zmysle, že im odporuje, keď členský štát zdaňuje nadobudnutie pozemku ležiaceho v tomto členskom štáte dedením patriaceho do pozostalosti poručiteľa, ktorý mal v čase úmrtia trvalý pobyt v inom členskom štáte, na základe hodnoty pozemku, bez zohľadnenia dlhov nadobúdateľa z titulu „overbedeling“, ktoré vznikli z dôvodu rodičovského rozdelenia dedičstva v závete?
            
         
               2.
            
            
               V prípade kladnej odpovede na prvú otázku a ak musí byť navyše stanovené porovnaním, či a do akej výšky treba zohľadniť dlhy z titulu „overbedeling“, ktoré majú byť vyrovnané, ktorá metóda porovnania – jedna z dvoch uvedených v bode 3.6.6 alebo iná metóda – sa musí v takomto prípade použiť na určenie, či by bola dedičská daň, ktorá by bola vyrubená, ak by bol mal poručiteľ v čase svojho úmrtia pobyt v Holandsku, nižšia ako daň z prechodu majetku?
            
         
               3.
            
            
               Je posúdenie možnej povinnosti členského štátu, v ktorom sa pozemok nachádza, pripustiť na základe Zmluvy o ES celkové alebo čiastočné odpočítanie dlhov z titulu „overbedeling“rozdielne, v závislosti od toho, či toto odpočítanie vedie k nižšiemu započítaniu, na zabránenie dvojitého zdanenia v tom členskom štáte, ktorý sa považuje za oprávneného vyrubiť na pozostalosť daň z dôvodu bydliska poručiteľa?